6. pielikums

 Izglītības un zinātnes ministrijas

 (datumu skatīt laika zīmogā)

rīkojumam Nr. \_\_\_\_\_\_

**Pieaugušo neformālās izglītības iestādes paraugnolikums**

*(Izglītības iestādes vai izglītības iestādes dibinātāja veidlapa)*

(Dibinātāja apstiprinājums)

\_\_\_\_\_\_\_\_\_\_\_\_\_\_\_ Nr.\_\_\_\_\_

 *(datums)*

Pieaugušo neformālās izglītības iestādes

“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

*(Izglītības iestādes nosaukums)*

**NOLIKUMS**

*(vieta)*

Izdots saskaņā ar

Izglītības likuma 22. panta pirmo un otro daļu

**I. Vispārīgie jautājumi**

1. Pieaugušo neformālās izglītības iestāde “\_\_\_\_\_\_\_\_\_\_\_\_\_\_\_\_\_\_\_\_\_\_\_”

*(Izglītības iestādes pilns nosaukums nominatīvā)*

(turpmāk – iestāde) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(juridiskas / fiziskas personas pilns nosaukums ģenitīvā)*

(turpmāk – dibinātājs) dibināta pieaugušo neformālās izglītības iestāde.

2. Iestādes darbības tiesiskais pamats ir Izglītības likums, citi normatīvie akti, kā arī dibinātāja izdotie tiesību akti un šis nolikums.

3. Iestāde ir *pastarpinātās pārvaldes iestāde / juridiskas personas struktūrvienība* / *fiziskas personas dibināta iestāde (izvēlēties atbilstošo)*. Iestādei ir konts bankā un tai var būt savs zīmogs un simbolika.

4. Iestādes juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Dibinātāja juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Iestādes izglītības programmu īstenošanas vietas adreses norāda Valsts izglītības informācijas sistēmā Ministru kabineta noteiktajā kārtībā.

**II. Iestādes darbības mērķi, pamatvirziens un uzdevumi**

7. Iestādes darbības mērķis ir veikt ārpus formālās izglītības organizētu personas interesēm un pieprasījumam atbilstošu izglītojošu darbību, organizējot personu daudzveidīgu izglītošanas procesu, kas cilvēka mūža garumā nodrošina personības attīstību un konkurētspēju darba tirgū.

8. Iestādes darbības pamatvirziens ir izglītojoša darbība pieaugušajiem.

9. Iestādes uzdevumi ir šādi:

9.1. kvalitatīvi īstenot valsts un darba devēju, kā arī personības izaugsmes interesēm atbilstošas pieaugušo neformālās izglītības programmas, kas saskaņotas ar dibinātāju;

9.2. nodrošināt izglītojamajiem kvalitatīvas zināšanas, prasmes un kompetences, sekmējot to konkurētspēju darba tirgū;

9.3. radīt atbilstošus priekšnosacījumus izglītojamo radošai izaugsmei;

9.4. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, sabiedrību, apkārtējo vidi un Latvijas valsti;

9.5. racionāli un efektīvi izmantot izglītībai atvēlētos finanšu, materiālos un personāla resursus.

9.6. aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību;

9.7. pildīt citus normatīvajos aktos paredzētos izglītības iestādes uzdevumus.

**III. Iestādē īstenojamās izglītības programmas**

10. Iestāde īsteno valsts un darba devēju, kā arī personības izaugsmes interesēm atbilstošas pieaugušo neformālās izglītības programmas ārējos normatīvajos aktos noteiktajā kārtībā.

11. Iestāde var īstenot citus izglītojošus pasākumus atbilstoši normatīvajos aktos noteiktajam.

**IV. Izglītības procesa organizācija**

12. Izglītības procesu un tā organizāciju iestādē nosaka Izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi un citi iestādes iekšējie normatīvie akti, citi iestādes vadītāja izdotie tiesību akti un lēmumi, kā arī iestādes īstenotās izglītības programmas.

13. Pieaugušos izglītojamos iestādē uzņem neatkarīgi no iepriekš iegūtās izglītības atbilstoši iestādē īstenotajā izglītības programmā noteiktajiem uzņemšanas nosacījumiem. Izglītojamo uzņemšanas kārtību iestādē nosaka dibinātāja apstiprinātie noteikumi par izglītojamo uzņemšanu iestādē.

14. Iestāde var noteikt maksu par izglītības programmu apguvi, izvērtējot konkrētās izglītības programmas sarežģītību, specifiku un aktualitāti darba tirgū.

15. Mācību stundas/praktiskās nodarbības ilgumu nosaka iestādes vadītājs.

16. Izglītojamo sasniedzamo mācīšanās rezultātu apguves vērtēšana notiek atbilstoši izglītības iestādes noteiktajai kārtībai.

17. Iestādes struktūru un mācību tehniskos līdzekļus nodrošina, ievērojot izglītības programmas saturu un īstenošanas specifiku.

18. Praktisko nodarbību norisi iestāde organizē atbilstoši attiecīgajai izglītības programmas specifikai.

19. Iestādes vadītājs sadarbībā ar dibinātāju nosaka iestādes organizatorisko struktūru.

20. Iestādes vadītājs nodrošina iestādes kvalitātes nodrošināšanas sistēmas ieviešanu.

**V. Izglītojamo tiesības un pienākumi**

21. Izglītojamo tiesības un pienākumi ir noteikti Izglītības likumā, kā arī citos ārējos normatīvajos aktos un iestādes iekšējos normatīvajos aktos.

22. Izglītojamais ir atbildīgs par savu rīcību iestādē atbilstoši normatīvajos aktos noteiktajam.

**VI. Izglītības programmas īstenošanā iesaistīto personu**

**un citu darbinieku tiesības un pienākumi**

23. Iestādi vada iestādes vadītājs. Iestādes vadītāja tiesības un pienākumi ir noteikti Izglītības likumā, Fizisko personu datu apstrādes likumā, Darba likumā un citos normatīvajos aktos. Iestādes vadītāja tiesības un pienākumus precizē darba līgums un amata apraksts.

24. Iestādes īstenotās izglītības programmas īstenošanā iesaistītās personas un citus darbiniekus darbā pieņem un atbrīvo iestādes vadītājs normatīvajos aktos noteiktajā kārtībā. Iestādes vadītājs ir tiesīgs deleģēt iestādes darbiniekiem konkrētu uzdevumu veikšanu.

25. Iestādes īstenotās izglītības programmas īstenošanā iesaistīto personu tiesības un pienākumi ir noteikti Izglītības likumā, Fizisko personu datu apstrādes likumā, Darba likumā un citos normatīvajos aktos. Izglītības programmas īstenošanā iesaistīto personu tiesības un pienākumus precizē darba līgums un amata apraksts.

26. Iestādes citu darbinieku tiesības un pienākumi ir noteikti Darba likumā un citos normatīvajos aktos. Iestādes citu darbinieku tiesības un pienākumus precizē darba līgums un amata apraksts.

**VII. Iestādes iekšējo normatīvo aktu pieņemšanas kārtība**

27. Iestāde saskaņā ar Izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus.

28. Iestādes iekšējos normatīvos aktus izdod iestādes vadītājs, saskaņojot ar dibinātāju.

**VIII. Iestādes saimnieciskā darbība**

29. Iestāde ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī iestādes nolikumā noteikto.

30. Atbilstoši normatīvajos aktos noteiktajam iestādes vadītājs, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem (piemēram, ēdināšanas pakalpojumi, telpu noma), ja tas netraucē izglītības programmu īstenošanai.

31. Iestādes saimnieciskās darbības ietvaros tiek veikta iestādes telpu un teritorijas apsaimniekošana.

**IX. Iestādes finansēšanas avoti un kārtība**

32. Iestādes finansēšanas avotus un kārtību nosaka [Izglītības likums](http://www.likumi.lv/doc.php?id=50759) un citi normatīvie akti.

33. Finanšu līdzekļu izmantošanas kārtību, ievērojot ārējos normatīvajos aktos noteikto, nosaka iestādes vadītājs, saskaņojot ar dibinātāju.

**X. Iestādes reorganizācijas un likvidācijas kārtība**

34. Iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.

35. Iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).

**XI. Iestādes nolikuma un tā grozījumu pieņemšanas kārtība**

36. Iestāde, pamatojoties uz Izglītības likumu, izstrādā iestādes nolikumu. Iestādes nolikumu apstiprina dibinātājs.

37. Grozījumus iestādes nolikumā var izdarīt pēc dibinātāja iniciatīvas vai iestādes vadītāja priekšlikuma. Grozījumus nolikumā izstrādā iestāde un apstiprina dibinātājs.

38. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktajā kārtībā.

**XII. Citi būtiski noteikumi**

39. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu dibinātājam *(norādīt iestādi, adresi)*.

40. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.

41. Iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.

42. Atzīt par spēku zaudējušu \_\_\_\_\_ *(datums)* nolikumu Nr. \_\_\_ “\_\_\_\_\_\_\_ nolikums” (apstiprināts ar \_\_\_\_\_\_\_\_\_\_ ).

Vadītājs (Vārds Uzvārds)